ཨ་ཁུ་བྱམས་པས་ད་འདུག་སེ་བསྡད་ན།ལུང་པ་སྤུ་ཡོད་དེ་བསྐྱལ་ཉེན་འདུགསྙམ་ནས་མགོ་བོ་ཡར་བཀྱག་ཏེ་ལག་པ་གནམ་ལ་འཕྱར་ནས་ལོ་བཅུ་བརྒལ་བའི་བོང་རྒན་ལ་ཤེད་ཤུགས་མེད་ཀྱང་ལོ་རྒྱུས་ཡོད།གལ་སྲིད་རྒྱལ་ཁབ་ནས་འགྲོ་གྲོན་བཏང་སྟེ་ཁང་པ་ལྷ་ཁང་ལྟ་བུ་ཞིག་བཞེངས་ཀྱང་ས་ཞིང་མེད་ན་གང་བཟའ།ལས་བྱེད་པ་ཞིག་ཡིན་ན་རྒྱལ་ཁབ་ཀྱི་གླ་ཕོགས་ལེན་རྒྱུ་ཡོད།འོན་ཀྱང་ང་ཚོ་ཞིང་པ་ལ་གླ་ཕོགས་སུས་སྤྲད།ཕྱིའི་ས་ཞིང་དང་ནང་གི་དུད་འགྲོ་ལ་མ་བརྟེན་ན་གྲོད་ཁོག་སུས་བརྒྱངས་ཀྱི་རས་ཞེས་ཁ་སྣ་ལག་པས་ཕྱིས་ཙམ་བྱས།